জিয়াউর রহমান ১৯৮১ সাল পর্যন্ত ক্ষমতায় ছিলেন। জিয়া হত্যার পর একই বছরে ইসলামপন্থী জেনারেল এইচ এম এরশাদ ক্ষমতায় বসেন। প্রায় এক দশক ক্ষমতায় ছিলেন এরশাদ। এরপর দীর্ঘ অস্থিরতা ও বিক্ষোভের পর অবশেষে ১৯৯১ সালে নির্বাচন অনুষ্ঠিত হয়। ওই নির্বাচনে জিয়াউর রহমানের বিধবা বেগম খালেদা জিয়ার নেতৃত্বাধীন বাংলাদেশ জাতীয়তাবাদী দল (বিএনপি) জয়ী হয়। পাঁচ বছর পর তিনি (খালেদা জিয়া) ভোটে হারার পর মুজিবের মেয়ে শেখ হাসিনার কাছে ক্ষমতা হস্তান্তর হয়। ২০০১ সালে বিএনপি আবার ক্ষমতায় আসে। দলটি ২০০৬ সাল পর্যন্ত রাষ্ট্রক্ষমতায় ছিল। এরপর ক্ষমতায় বসে তত্ত্বাবধায়ক সরকার। এরপর ২০০৮ সালে নির্বাচন অনুষ্ঠিত হয়। নির্বাচনে জিতে ক্ষমতায় আরোহণ করেন শেখ হাসিনা ও তাঁর দল আওয়ামী লীগ।